open-index/open-wikipedia-markdown huggingface dataset:
המטרה: אמיא

**המטרה: אמיא** היא סדרת דרמת מתח ישראלית בהשראת אירועים שהתרחשו במציאות. הסדרה עלתה לשידור ב-20 בפברואר 2025 ברשת 13. והסתיימה ב-20 במרץ 2025.

את הסדרה יצרו גבעון שניר ושוקי סייג גור, ביים גיירמו רוקמורה והפיקה חברת דורי מדיה גרופ. את התסריט כתב יזהר הר-לב. הסדרה היא קופרודוקציה ישראלית־דרום־אמריקאית.

בסדרה משחקים בתפקידים הראשיים מיכאל אלוני, דורון טלמון ומלנה סאנצ'ס.

## עלילה
עלילת הסדרה נכתבה בהשראת הפיגועים בארגנטינה בתחילת שנות ה-90 שכוונו נגד הקהילה היהודית. בפיגוע בשגרירות ישראל בארגנטינה נרצחו 29 אנשים ואחריו התרחש פיגוע נוסף בבניין הקהילה היהודית "אמיא", שבו נרצחו 85 אנשים.

דייגו (מיכאל אלוני) הוא סוכן המוסד שאחותו (דורון טלמון) עובדת של השגרירות שגם נמצאת בבניין השגרירות במהלך הפיגוע. דייגו מתכונן לחופשה עם בת זוגו כששיחת טלפון נכנסת מקפיצה אותו לבואנוס איירס, כדי לחקור את העניין. ג'יסלה (מלנה סאנצ'ס) היא עיתונאית ארגנטינאית צעירה שהמצטרפת לדייגו והשניים יוצאים למסע משותף כדי למצוא את האחראיים לאסון ומגלים מציאות מורכבת, שקרים, קונספירציות ועוד.

## שחקנים ודמויות

## קישורים חיצוניים
* 

* 
* קדימון הסדרה המטרה:אמיא בעמוד הפייסבוק של רשת 13
* 
* 

## הערות שוליים

קטגוריה:סדרות דרמת מתח ישראליות
קטגוריה:רשת: תוכניות וסדרות
קטגוריה:המוסד בתרבות ובאמנות
קטגוריה:סדרות טלוויזיה ישראליות שעלו לשידור בשנת 2025
הרמן נויגאס

**הרמן ליאו נויגאס** (באנגלית: **Herman Leo Neugass**; 10 בינואר 1915 – 31 באוגוסט 1991) היה אתלט יהודי-אמריקאי, דורג במקום שני בעולם (1935) בריצת 100 יארד ובריצת 100 מטר. השווה את שיא העולם בריצת 100 יארד.

למרוץ שדורג מהטובים בעולם באותה העת, בחר נויגאס שלא להשתתף במבחנים האמריקאים לאולימפיאדת ברלין (1936) אלא בחר להחרים אותה, בשל היותו יהודי.

## ביוגרפיה
נויגאס נולד במגנוליה , מיסיסיפי בן למשפחה יהודית. כשהיה ילד עברה משפחתו לניו אורלינס, לואיזיאנה. אביו נפטר כשהיה בן 12. הוא למד בבית הספר איזידור ניומן. למד מתמטיקה באוניברסיטת טוליין. הוא סיים את לימודיו ב-1935 עם תואר ראשון במדעים.

### 1935
#### שני בעולם
בתחרות שנערכה ב-6 באפריל 1935 הוא קבע בריצת 100 יארד שיא אישי חדש של 9.5 שניות ודורג שני בעולם בסוף השנה.

חודש לאחר מכן, בתחרות שנערכה בבאטון רוז', לואיזיאנה ב-3 במאי אותה שנה הוא קבע בריצת 100 מטר שיא אישי חדש של 10.4 שניות ודורג שני בסוף השנה. שבועיים לאחר מכן, בתחרות שנערכה בברמינגהאם, אלבמה ב-17 במאי הוא קבע בריצת 200 מטר שיא אישי חדש של 21.3 שניות ודורג במקום 12 בעולם בסוף השנה.

### החרם
למרוץ שדורג מהטובים בעולם באותה העת, בחר נויגאס שלא להשתתף במבחנים האמריקאים לאולימפיאדת ברלין (1936) אלא בחר להחרים אותה, בשל היותו יהודי. באותה תקופה, נויגאס היה בין הספורטאים הידועים ביותר שדחו את ההזמנה למבחנים בשל האנטישמיות. הוא דגל בחרם מלא על ידי ארצות הברית על אולימפיאדת ברלין. לאחר סירובו להשתתף במבחנים האולימפיים, קיבל מכתבי תמיכה בהחלטתו ומכתבי התנגדות.

מאמן האתלטיקה האולימפי של ארצות הברית, לוסון רוברטסון , ניסה לשכנע את נויגאס לשנות את דעתו, אך ללא הועיל.

### אחרי קריירת הספורט
לאחר שסיים את לימודיו בקולג', עבר לוושינגטון הבירה, שם עבד בחנויות הכלבו של לנדסבורג. הוא הפך למנהל רשת, ופרש משם ב-1968. לנסבורג'ס היה המפעל העסקי של משפחתה של אשתו, ובדרך זו נמנע ניוגאס מאנטישמיות בקריירה המקצועית שלו.

ב-1942 הקים את פרויקט הבולים לפצועים, ארגון שסיפק בולי דואר לחיילים פצועים. הוא שימש כמנהל הפרויקט במשך 50 שנה.

נויגאס עמד לצידו נשיא ארצות הברית דאז, ג'ימי קרטר, באירוע בגן הוורדים של הבית הלבן, כשקרטר הסביר את החרם על אולימפיאדת מוסקבה (1980) כנגד ברית המועצות. החלטתו של הנשיא לכלול את נויגאס באירוע, עוררה מחדש את תשומת הלב הציבורית להחלטתו של נויגאס ב-1935.

## חיים אישיים
נויגאס שימש כסגן נשיא וחבר דירקטוריון של המגבית היהודית המאוחדת. היה חבר במועצת המנהלים של המרכז הקהילתי היהודי של וושינגטון די.סי., לשכת המסחר הצעירה ומחוז קולומביה לפיתוח וחבר במועצת המסחר של וושינגטון והקהילה העברית של וושינגטון.

נויגאס נפטר מלוקמיה בבית החולים סיבלי ממוריאל בוושינגטון הבירה ב-31 באוגוסט 1991. לאחר מותו ייצג אותו בנו ריצ'רד נויגאס באירועים שונים, כולל הנצחה של ספורטאים יהודים ב-1996 במוזיאון ארצות הברית לזכר השואה.

## שיאים אישיים
* ריצת 100 יארד: 9.5 שניות (1935)
* ריצת 100 מטר 10.4 שניות (1935)
* ריצת 200 מטר: 21.3 שניות (1935)

## קישורים חיצוניים

* הרמן ניוגאס, באתר Track and Field (גברים)
* Richard Friedman, Son recalls story of father: Mississippi-born Jewish track star stood up to Hitler 

קטגוריה:אמריקאים ילידי מיסיסיפי
קטגוריה:אצנים יהודים
קטגוריה:אצנים אמריקאים
קטגוריה:אתלטים יהודים אמריקאים
קטגוריה:בוגרי אוניברסיטת טוליין
קטגוריה:מיסיסיפי: אתלטים
קטגוריה:אמריקאים שנולדו ב-1915
קטגוריה:אמריקאים שנפטרו ב-1991
1962 בטלוויזיה

בערך זה מצוינים אירועים בולטים שהתרחשו במהלך שנת 1962 ונוגעים לעולם הטלוויזיה.

## אירועים בולטים

* 18 במרץ – תחרות האירוויזיון התקיימה בלוקסמבורג. בתחרות זכתה צרפת, עם השיר "Un premier amour" ("אהבה ראשונה") בביצוע הזמרת הצרפתייה איזבל אוברה.
* 11 ביולי – שידור הטלוויזיה הלוויני הטרנס-אטלנטי הראשון באמצעות לוויין התקשורת טלסטאר ששוגר לחלל יום לפני כן.

## סדרות ותוכניות טלוויזיה חדשות ב-1962

;**בארצות הברית**



קובץ:The Lucy Show - Lucy The Babysitter.ogv|"The Lucy Show"
קובץ:Jim Backus Nancy Kulp Beverly Hillbillies 1963.JPG|"הבוורלי הילבילים"
קובץ:Johnny Carson Woody Allen The Tonight Show 1964.jpg|"הטונייט שואו בהנחיית ג'וני קארסון"



;**במדינות אחרות**

## סדרות ותוכניות בולטות שבוטלו או הסתיימו ב-1962

;**בארצות הברית**

## נולדו

* 5 בפברואר – ערד ניר, עיתונאי, מגיש, כתב ועורך טלוויזיה
* 21 במרץ – אהרון פררה, זמר, שחקן, מנחה טלוויזיה ושדרן רדיו ישראלי
* 21 במרץ – מתיו ברודריק, שחקן יהודי-אמריקאי
* 25 במרץ – מרשה קרוס, שחקנית אמריקאית
* 3 במאי – דליה שימקו, שחקנית ובמאית תיאטרון ישראלית
* 21 במאי – שרון אלכסנדר, שחקן קולנוע, תיאטרון וטלוויזיה ישראלי
* 28 במאי – ג'יימס מייקל טיילר, שחקן אמריקאי (נפטר ב-2021)
* 15 ביוני – מיקי חיימוביץ', מגישת חדשות וחברת כנסת ישראלית
* 16 באוגוסט – סטיב קארל, שחקן אמריקאי
* 20 בספטמבר – מודי בר-און, מנחה טלוויזיה ויוצר טלוויזיה ישראלי (נפטר ב-2022)
* 21 בספטמבר – רוב מורו, שחקן אמריקאי
* 21 בנובמבר – אברי גלעד, איש בידור ורדיו ישראלי
* 28 בנובמבר – ג'ון סטיוארט, קומיקאי ושחקן אמריקאי
* 9 בדצמבר – פליסיטי האפמן, שחקנית אמריקאית

## נפטרו

## פרסים

## קישורים חיצוניים

## הערות שוליים
1961 בטלוויזיה

בערך זה מצוינים אירועים בולטים שהתרחשו במהלך שנת 1961 ונוגעים לעולם הטלוויזיה.

## אירועים בולטים

* 25 בינואר – ג'ון קנדי הופך לנשיא האמריקני הראשון שמקיים מסיבת עיתונאים בשידור חי.
* 18 במרץ – תחרות האירוויזיון התקיימה בקאן שבצרפת. בתחרות זכתה לוקסמבורג, עם השיר "Nous Les Amoureux" ("אנו האוהבים") בביצוע הזמר הצרפתי ז'אן-קלוד פסקל.

## סדרות ותוכניות טלוויזיה חדשות ב-1961

;**בארצות הברית**



קובץ:Alan Young Mister Ed 1964.JPG|"מיסטר אד"
קובץ:Dick_Van_Dyke_Petrie_family_1963.JPG|"המופע של דיק ואן דייק"



;**במדינות אחרות**

## סדרות ותוכניות בולטות שבוטלו או הסתיימו ב-1961

;**בארצות הברית**

## נולדו

## נפטרו

* 13 בינואר – ג'וליה לואי-דרייפוס, שחקנית אמריקאית
* 23 באפריל – ג'ורג' לופז, שחקן, מדבב וקומיקאי אמריקאי
* 3 במאי – יעקב אילון, עיתונאי ומגיש חדשות ישראלי
* 5 ביוני – מרי קיי ברגמן, מדבבת אמריקאית יהודייה (נפטרה ב-1999)
* 9 ביוני – מייקל ג'יי פוקס, שחקן קולנוע
* 27 ביולי – ארז טל, איש בידור, רדיו וטלוויזיה ישראלי
* 2 בספטמבר – גיא מרוז, עיתונאי, מגיש טלוויזיה, תסריטאי, זמר, מוזיקאי וסאטיריקן ישראלי
* 18 בספטמבר – ג'יימס גנדולפיני, שחקן אמריקאי (נפטר ב־2013)
* 25 בספטמבר – הת'ר לוקליר, שחקנית ודוגמנית אמריקאית
* 28 בספטמבר – איילה חסון, עיתונאית ישראלית
* 14 באוקטובר – שרית סרי, קומיקאית, מדבבת, סופרת ושחקנית תיאטרון, טלוויזיה וקולנוע ישראלית
* 26 באוקטובר – דילן מקדרמוט, שחקן אמריקאי
* 19 בנובמבר – מג ראיין, שחקנית אמריקנית

## פרסים

## קישורים חיצוניים

## הערות שוליים
1959 בטלוויזיה

בערך זה מצוינים אירועים בולטים שהתרחשו במהלך שנת 1959 ונוגעים לעולם הטלוויזיה.

## אירועים בולטים

* 1 במרץ – רשת הטלוויזיה Fuji Television מתחילה את שידוריה ביפן.
* 11 במרץ – תחרות האירוויזיון התקיימה בקאן שבצרפת. בתחרות זכתה הולנד, עם השיר "Een beetje" ("קצת") בביצוע הזמרת ההולנדית טדי סחולטן.
* 4 במאי – נערך טקס פרסי גראמי הראשון אשר משודר ברשת NBC.
* 29 בנובמבר – טקס פרסי הגראמי משודר לראשונה בטלוויזיה.
* במהלך שנת 1959 תוכנית המערבון האמריקנית בוננזה הופכת לאחת מתוכנית הטלוויזיה הראשונות ששודרו בפריים טיים בארצות הברית אשר שודרו בצבע.

## סדרות ותוכניות טלוויזיה חדשות ב-1959

;**בארצות הברית**


קובץ:Bonanza main cast 1959.JPG|"בוננזה"
קובץ:Burgess Meredith Twilight Zone 1960.jpg|"אזור הדמדומים"
קובץ:TV Guide Cover, October 24-30, 1959.jpg|"דני שובבני"


;**במדינות אחרות**

## סדרות ותוכניות בולטות שבוטלו או הסתיימו ב-1959

;**בארצות הברית**

## נולדו

* 6 במרץ – טום ארנולד, שחקן אמריקאי
* 9 באפריל – חני נחמיאס, שחקנית ובדרנית ישראלית
* 11 ביוני – יו לורי, שחקן וקומיקאי אנגלי
* 15 ביוני – דב נבון, שחקן וקומיקאי ישראלי
* 7 באוגוסט – מנשה נוי, שחקן, תסריטאי, קומיקאי ובמאי קולנוע ישראלי
* 29 באוגוסט – יגאל עדיקא, שחקן ישראלי
* 23 בספטמבר – ג'ייסון אלכסנדר, שחקן אמריקאי
* 7 באוקטובר – סיימון קאוול, מפיק טלוויזיה ומוזיקה, וידוען בריטי ממוצא יהודי

## נפטרו

## פרסים

## קישורים חיצוניים

## הערות שוליים
תא ההדחות: טורונטו

**תא ההדחות: טורונטו** (המכונה **No Escape: Toronto** בגרמניה) היה אחד מאירועי השלם וצפה של ארגון ההיאבקות האמריקאי, ה-WWE, ששודר בנטפליקס באופן בינלאומי ובשירות הזרמת המדיה Peacock ברחבי ארצות הברית. האירוע כלל את שני המותגים (Raw וסמאקדאון) ונערך ב-1 במרץ 2025, ברוג'רס סנטר שבטורונטו, אונטריו, קנדה. האירוע היה האירוע ה-15 בסדרת אירועי תא ההדחות והוא היה האירוע הראשון שיתקיים בטורונטו, בנוסף לקיומו ברוג'רס סנטר לראשונה מאז רסלמניה 18 בשנת 2002 (שנודע אז בשם "סקיי דום"). אירוע זה היה אירוע תא ההדחות השני שהתקיים בקנדה לאחר האירוע של שנת 2023, בנוסף להיותו אירוע תא ההדחות הרביעי ברציפות שהתקיים מחוץ לארצות הברית.

## הפקה
### רקע

תא ההדחות הוא אירוע שלם וצפה שנערך לראשונה בשנת 2010. האירוע התקיים בכל שנה חוץ משנת 2016, כאירוע של חודש פברואר. הרעיון שעומד מאחורי האירוע הוא שיהיו לו שני קרבות מרכזיים שיתקיימו בתוך מבנה "תא ההדחות" כאשר חגורת האליפות תהיה מוגנת במסגרת קרב זה או שקרב זה יקבע את הטוען לכתר במועד עתידי. האירוע היה האירוע העשירי בסדרת אירועי תא ההדחות והוא כלל מתאבקים משני המותגים: Raw וסמאקדאון.

מאז שנת 2011, האירוע משווק בגרמניה בשם "אין יציאה" (בגרמנית: Kein Entkommen), כדי למנוע כל דמיון ואזכור של תאי הגזים ששומשו במהלך השואה במסגרת מלחמת העולם השנייה.

### עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.

## תוצאות

### קרב תא ההדחות של הנשים

### קרב תא ההדחות של הגברים

## קישורים חיצוניים
* 

## הערות שוליים

קטגוריה:אירועי שלם וצפה של ה-WWE בשנת 2025
ביג פאשן גלילות

250px|ממוזער|שמאל|חלק מ-Big Fashion גלילות
**ביג פאשן גלילות** הוא קניון פתוח בבעלות "ביג מרכזי קניות", השוכן ברמת השרון מצפון למחלף גלילות ולמתחם "הרב מכר" שבו בתי הקולנוע סינמה סיטי גלילות. הקניון נפתח ב-27 בפברואר 2025, והוא אחד ממרכזי הקניות הגדולים בישראל.
## היסטוריה
### הקמת הקניון
הקרקע שעליה הוקם הקניון הייתה שייכת במקור לקבלן אברהם פילץ, שהקים בשנות ה-80 של המאה ה-20 על חלק ממנה את קניון ה"רב-מכר" (לימים "סינמה סיטי גלילות"). מאז שנות ה-90 של המאה ה-20 ביקשה עיריית רמת השרון לקדם באזור תוכנית להקמת אזור תעסוקה ומסחר, בשטח שמצפונית למתחם הסינמה סיטי ועד לגבול המוניציפלי של הרצליה. ביולי 1997 הופקדה התוכנית להתנגדויות על ידי הוועדה מחוזית לתכנון ולבנייה, אך במשך שנים ארוכות התעכב קידומה, בעיקר עקב ההתנגדויות של בעלי קרקע שונים, שהתנגדו להקצאות של איחוד וחלוקת המגרשים בשטח. בשנת 2008 העמידה לראשונה משפחת פילץ את הקרקע למכירה. קבוצת "ביג מרכזי קניות" רכשה את הקרקע להקמת הקניון בשנת 2015, ממשפחת פילץ ובנק הפועלים וצרפה לפרויקט מגרש סמוך השייך לקבוצת אלייד, שהפכה שותפה בו.

במאי 2016 הודיעה קבוצת "ביג" כי השכירה כבר יותר מ-50% משטח הקניון המתוכנן ושהוא צפוי להיפתח בשנת 2019. בניית הקניון התעכבה, בעקבות התנגדויות שהגישו תושבים ועסקים באזור רמת השרון, והיא החלה לבסוף בינואר 2020. בבניית הקניון הושקעו 2.7 מיליארד שקל והוא כולל שטחי מסחר של 44 אלף מ"ר, מתוכם 5,000 מ"ר הסעדה, חניון תת-קרקעי בן 5 קומות עם כ-3,500 מקומות חנייה ו-80 אלף מ"ר משרדים במגדל בן 43 קומות. ליזמים גם אישור בנייה להקמת מגדל משרדים שני במתחם.
### פתיחת הקניון ומאבק השבת
הקניון אמור היה להיפתח בתחילת שנת 2024, אך בעקבות מלחמת חרבות ברזל נדחתה הפתיחה מספר פעמים, והוא נפתח ב-27 בפברואר 2025.

עם פתיחתו זכה הקניון להצלחה רבה ויותר מ-150 אלף איש ביקרו בו בסוף השבוע הראשון. במקביל החל מאבק נגד פתיחתו של הקניון בשבת. בכירי העולם החרדי קראו לחרם על העסקים הפועלים בו בשבת. הנהלת "ביג" הודיעה מצדה: "מדינת ישראל היא מדינה דמוקרטית וליברלית, לפחות בינתיים. אנו מכבדים את כל הדעות, לא מחייבים שוכרים לפתוח בשבת, לא מחייבים לקוחות להגיע בשבת ובוודאי שלא מחייבים עובדים לעבוד בשבת. לטעמנו, במדינת ישראל אמורה להיות לכל תושב זכות בחירה מה הוא עושה ומה לא ולעולם לא ניכנע לשום איום שנובע מענייני דת מסיבות כאלה ואחרות". גם עיריית רמת השרון הודיעה שלא תטיל קנסות על חנויות במקום שיפעלו בשבת. באפריל 2025 החל משרד העבודה לפשוט על הקניון ולקנוס עסקים הפתוחים בשבת. הנהלת "ביג" הודיעה כי תשלום את הקנסות.

שנה לאחר הפתיחה הקניון המשיך לפעול בהצלחה יחסית, עם פדיונות גבוהים מעל הממוצע לקניונים דומים, עם כי עיקר הפעילות בו היא בשבתות.
## חנויות הקניון
הקניון כולל כ-160 חנויות מביניהן חנויות דגל של מספר מותגים כגון רשת האופנה "זארה" אשר פתחה בקניון את סניפה הגדול בישראל, H&M, אדידס, לולו למון, דיזל, פקטורי 54, אמריקן איגל ו"רנואר". בתחום המזון, ניתן למצוא מבחר בתי אוכל של רשתות גדולות לצד מותגי מזון תל אביביים ייחודיים כגון פיצה הר סיני, אהרוני'ס פרייד צ'יקן, סוויט בוקס (המאפייה האמריקאית משוק לוינסקי) ועוד, אפשר למצוא גם אחד מסניפי לגו בישראל. הקניון פתוח בכל ימות השבוע.

## קישורים חיצוניים

* 
* 
* 

## הערות שוליים

קטגוריה:ישראל: מרכזי קניות
קטגוריה:רמת השרון: מבנים
קטגוריה:עמק גלילות
אדם וחוה (סוזאן ואלאדון)

**אדם וחוה** הוא ציור שמן על בד מאת האמנית הצרפתייה סוזאן ואלאדון, אשר הושלם בשנת 1909. ממדיו של הציור הם 162 על 131 ס"מ, והוא מוצג במוזיאון הלאומי לאמנות מודרנית בפריז .

## היסטוריה ותיאור
בשנת 1909 הייתה ואלדון במערכת יחסים רומנטית עם הצייר אנדרה אוטר, שהיה צעיר ממנה ב-24 שנים, כאשר יצרה את הציור. ביצירה זו היא מתארת את עצמה, נראית צעירה מכפי גילה באותה עת, ואת אוטר בדמות אדם וחוה בגן עדן.

בשנות ה-80 של המאה ה-19 (1880–1885) שימשה סוזאן ואלדון כדוגמנית תחת הכינוי "מריה האיומה" עבור הציירים פוביס דה שאוואן, פייר אוגוסט רנואר, וטולוז לוטרק, ודרכם למדה ציור. טולוז לוטרק עודד אותה להציג את עבודותיה בפני אדגר דגה, אשר תמך בה, לימד אותה טכניקות חריטה ועודד את המשך עיסוקה באמנות. בשנת 1909, בהיותה בשנות הארבעים לחייה, הכירה, דרך בנה מוריס אוטריו, את הצייר הצעיר אנדרה אוטר, שהתאהבה בו. שנים אלו סימנו תפנית משמעותית בקריירה שלה, כאשר נטשה את עיסוקה ברישום והתמקדה בציור.

הנושא המקראי "אדם וחוה" משמש בציור כמעין דיוקן עצמי של האמנית עם מאהבה, בהבעת שיר הלל לאהבה ולחירות הגוף. הדמויות בולטות על רקע עיצוב ארכאי, המקושט בעץ התפוח הסמלי המסורתי, ונראות כאילו הן מרחפות או רוקדות בגן עדן. עלי גפן מכסים את מערומיו של אוטר, בעוד שחוה מתכוננת לנגוס בתפוח. צילום מוקדם של הציור מגלה כי חגורת עלי הגפן נוספה מאוחר יותר, ככל הנראה בעקבות דרישת מארגני סלון הסתיו של שנת 1920, שם הוצג לראשונה. מעשה צנזורה זה משקף את האתגרים שעמדו בפני אמניות באותה תקופה בכל הנוגע להצגת גוף גברי עירום במלואו, ומהווה עדות לתפקיד החלוצי של סוזאן ואלדון בפריצת הדרך מול מוסכמות האמנות.

זהו הציור הראשון של ואלדון המתאר סצנה חיצונית, והוא נחשב גם לציור הראשון של אמנית אישה שהציג בפומבי זוג עירום. בציור, חוה מושיטה את ידה בשמחה אל עבר התפוח, בעוד היא משתרגת עם אדם. אין נחש ביצירה, וניתן לפרשה כמטאפורה למערכת היחסים של ואלדון עם גבר צעיר ממנה, כאילו היה הפרי האסור. 

לפי הביוגרפית קתרין יואיט: "הזוג, כפי שסוזאן התוודתה, היה לכוד בגן עדן מחוץ לזמן, ושניהם היו אחראים לחטאם". 

## קישורים חיצוניים

## הערות שוליים

קטגוריה:עירום באמנות
קטגוריה:ציורי עירום
קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-20
קטגוריה:גן עדן בציורים
קטגוריה:אדם וחוה בציורים
קטגוריה:ציורי פירות
השלכת הרשת

**השלכת הרשת** (בצרפתית: **Le Lancement du filet**) הוא ציור שמן על בד מאת הציירת הצרפתייה סוזאן ואלאדון, שהושלם בשנת 1914. מידות הציור הן 201 על 301 ס"מ. היצירה שמורה באוסף מוזיאון האמנויות היפות בנאנסי.

## היסטוריה ופרשנות
את היצירה ציירה ואלאדון בשנת 1914 והיא הוצגה בין 1 במרץ ל-30 באפריל של אותה שנה בסלון האמנים העצמאיים. בנה של ואלאדון, הצייר מוריס אוטריו, וכן אהובה והמודל שלה לציור זה, אנדרה אוטר, הציגו אף הם באותו סלון. במהלך התערוכה, הציור עורר עניין בשל גודלו וזכה לביקורת מסוימת. הסופר והאמן השווייצרי ארתור קרבן, שנודע בפרובוקטיביות שלו, השמיע ביקורת חריפה על היצירה ועל הציירת עצמה: "[היא] יודעת היטב כל מיני תחבולות, אך פישוט אינו אומר לבצע אותו בפשטות, זקנה כלבה!". בשל התבטאות זו, הורשע קרבן בהוצאת דיבה, ולימים חזר בו וכתב: "בניגוד לדבריי, מאדאם סוזאן ואלאדון היא התגלמות המוסר".

ואלאדון הייתה מאוהבת באמן הצעיר אנדרה אוטר, חברו של בנה, שהיה צעיר ממנה ב-25 שנים והפך לאהובהּ. הם נישאו בשנת 1914, באותה שנה שבה צויר הציור. אוטר הוא הדמות המתוארת ביצירה – גבר עירום, המופיע בשלושה תנוחות שונות, כשהוא חוזר על אותה תנועה של השלכת רשת דיג. הדמות מסמלת נעורים, והציור מדגיש את כוחו של המודל ואת המאמץ הפיזי הגלום בפעולתו. בשתי התנוחות הראשונות נשען הדמות על רגלו השמאלית. גופו השרירי של המודל מחזק את האופי הארוטי של היצירה.

הקומפוזיציה של הציור מבוססת על מבנה קלאסי ועל נושא אקדמי, ומציגה עיצוב גאומטרי. חקר התנועה שביצירה מזכיר את הציור "הריקוד" (1910) של אנרי מאטיס (המוצג במוזיאון הארמיטאז', סנקט פטרבורג). ההר הוורוד והאגם הכחול בציור נבעו מהשראה שקיבלה ואלאדון משהותה בקורסיקה, והם מזכירים גם את גוני הציור של פול סזאן.

ואלאדון עושה שימוש בקווי מתאר ברורים כדי להגדיר את דמות המודל במרחב, טכניקה שבה השתמשו בעבר אמנים כמו אדגר דגה ואנרי דה טולוז-לוטרק. צבעי הציור חמים וחושניים.

זהו גם הציור האחרון שבו ציירה ואלאדון עירום גברי. לאחר מכן פנתה להתמקדות בעירום נשי ובדמויות של ילדים. ואלדון נתפסה כסמל לאישה משוחררת ופעילה, כאשר היא מציגה את הגבר כאובייקט של תשוקה. היא הפרה את מוסכמות החברה הבורגנית של תקופתה – הן בנישואיה לגבר צעיר ממנה והן בתיאור העירום הגברי באמנותה.

## היסטוריית בעלות
היצירה נרכשה מידי מאדאם ויניירון, שקיבלה אותה מידי האמנית עצמה. בשנת 1937 נרכשה הבד על ידי המוזיאון הלאומי לאמנות מודרנית בפריז, ובשנת 1998 הועברה למוזיאון האמנויות היפות בננסי לצורך שימור.

## קישורים חיצוניים

## הערות שוליים

קטגוריה:עירום באמנות
קטגוריה:גברים בציור
קטגוריה:ציורי שמן
קטגוריה:ציורים משנות ה-1910
קטגוריה:מים באמנות
In the Army Now

"**You're in the Army Now**" הוא שיר שיצרו והפיקו צמד האחים ההולנדי, ילידי דרום אפריקה "Bolland & Bolland" , שיצא לאור בשנת 1981. השיר שהה שישה שבועות רצופים בראש מצעד הסינגלים הנורווגי. גרסת הכיסוי של להקת הרוק הבריטית סטטוס קוו, הידועה בשם "**In the Army Now**", זכתה להצלחה בינלאומית בשנת 1986.

## גרסת סטטוס קוו
בשנת 1986, להקת הרוק הבריטית סטטוס קוו ביצעה גרסת כיסוי לשיר באלבומם "In the Army Now" משנת 1986. השיר הגיע למקום השני במצעד הסינגלים הבריטי. השיר הגיע לראש המצעדים בגרמניה ובאירלנד, ולמקומות גבוהים בנורווגיה, ספרד ושוודיה.

### מיקומי שיא במצעדים

## נתוני מכירות

## קישורים חיצוניים
* 
* 20px "In the Army Now", במסד הנתונים המוזיקלי AllMusic **(באנגלית)**
* 20px "In the Army Now", במסד הנתונים המוזיקלי MusicBrainz **(באנגלית)**
* 30px "In the Army Now", במסד הנתונים המוזיקלי Genius **(באנגלית)**
* 20px "In the Army Now", במסד הנתונים המוזיקלי Discogs **(באנגלית)**
* 20px "In the Army Now", באתר המוזיקה Spotify **(באנגלית)**
* 44px "In the Army Now", באתר המוזיקה אפל מיוזיק **(באנגלית)**
* "In the Army Now", באתר המוזיקה SecondHandSongs **(באנגלית)**

## הערות שוליים

קטגוריה:שירי 1981
קטגוריה:סינגלים מ-1981
קטגוריה:סינגלים מ-1986
קטגוריה:שירים באנגלית
קטגוריה:שירים נגד מלחמה
קטגוריה:שירים על הצבא
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
Situation

"**Situation**" הוא סינגל משנת 1982 של להקת הסינת'-פופ הבריטית יאזו. השיר יצא לאור בבריטניה כבי-סייד לסינגל הבכורה של יאזו "Only You", שהגיע למקום השני במצעד הסינגלים הבריטי.
השיר יצא כסינגל בצפון אמריקה, הגיע למקום ה-73 במצעד בילבורד הוט 100 בארצות הברית, ול-40 הראשונים במצעד הקנדי, בשיאו הגיע למקום ה-31. בסוף קיץ 1982 הפך השיר לשיר הראשון של יאזו שהגיע לראש מצעד בילבורד הוט דאנס קלאב פליי, ונשאר במקום הראשון במצעד זה במשך ארבעה שבועות.

הגרסה המוכרת ביותר שלו היא רמיקס אמריקאי של פרנסואה קבורקיאן. גרסה זו נכללה בגרסה האמריקאית של אלבום הבכורה של יאזו "Upstairs at Eric's" משנת 1982, והיא הגרסה של השיר שזוכה להשמעות הרבות ביותר ברדיו בארצות הברית.

בשנים 1990 ו-1999, השיר עבר רמיקס על ידי מספר תקליטנים ידועים. באוקטובר 1999, העניין המחודש בשיר הזניק את השיר למקום הראשון במצעד בילבורד הוט דאנס קלאב פליי בפעם השנייה.

בשנת 2006 דירג המגזין סלנט את השיר במקום ה-64 ברשימת "100 שירי הדאנס הגדולים ביותר".

טום ג'ונס ביצע גרסת כיסוי לשיר באלבומו משנת 1994 "The Lead and How to Swing It".

## במצעדים

## קישורים חיצוניים
* 20px Situation, במסד הנתונים המוזיקלי AllMusic **(באנגלית)**
* 20px Situation, במסד הנתונים המוזיקלי MusicBrainz **(באנגלית)**
* 30px Situation, במסד הנתונים המוזיקלי Genius **(באנגלית)**
* 20px Situation, במסד הנתונים המוזיקלי Discogs **(באנגלית)**
* 20px Situation, באתר המוזיקה Spotify **(באנגלית)**
* 44px Situation, באתר המוזיקה אפל מיוזיק **(באנגלית)**
* 44px Situation, באתר המוזיקה Deezer **(באנגלית)**
* 55px Situation, באתר המוזיקה Tidal **(באנגלית)**
* 20px Situation, באתר המוזיקה Last.fm **(באנגלית)**
* 20px Situation, באתר המוזיקה SoundCloud **(באנגלית)**
* 20px Situation, באתר המוזיקה Musixmatch **(באנגלית)**
* Situation, באתר המוזיקה SecondHandSongs **(באנגלית)**

## הערות שוליים

קטגוריה:שירי 1982
קטגוריה:סינגלים מ-1982
קטגוריה:סינגלים מ-1990
קטגוריה:סינגלים מ-1999
קטגוריה:שירי יאזו
קטגוריה:שירים באנגלית
קטגוריה:שירי דאנס-רוק
קטגוריה:סינגלים בהוצאת סייר רקורדס
קאזה פאונד

**קאזה פאונד** (באיטלקית: **CasaPound Italia**, "בית עזרא פאונד") היא תנועה נאו-פשיסטית איטלקית.

## היסטוריה
תנועת CasaPound החלה כקבוצת צעירים התומכים באידאולוגיה נאו-פשיסטית שפלשו למבנה נטוש ברומא והתגוררו בו. בתחילה הם קראו לעצמם CasaMontag (על שם גיבור הספר פרנהייט 451 המצטרף למורדים בשלטון) אך בדצמבר 2003 אימצו את השם CasaPound על שם עזרא פאונד, מתוך הזדהות עם דעותיו הפוליטיות. בשנת 2008 נרשמה התנועה כעמותה באיטליה. המבנה המקורי שאליו פלשו המייסדים הפך מאוחר יותר למרכז הנהלת התנועה.

חברי התנועה מגדירים אותה כנאו-פשיסטית, אך חלקם מעדיפים להגדיר את עצמם כ"", אידאולוגיה פוליטית נאו-פשיסטית שאינה מזדהה עם קפיטליזם או קומוניזם אלא מנסה לאמץ עמדת ביניים.

לתנועה מספר סניפים בערי איטליה. על פי הערכות, בשנת 2011 היו בתנועה 5,000 חברים, ובשנת 2017 היו לתנועה מאה סניפים באיטליה ובהם כ-20,000 חברים רשומים.

התנועה שיתפה פעולה מספר פעמים עם מפלגת הליגה הצפונית ומנהיגה מתאו סלביני. בשנת 2017 זכה מועמד של התנועה במושב במועצת אוסטיה, פרבר של רומא. בשנת 2019 התנועה התמודדה כמפלגה בבחירות לפרלמנט האירופי (יחד עם תנועה נוספת) אך לא עברה את אחוז החסימה.

## אידאולוגיה
על פי הסוציולוג עמנואל טוסקנו, מאפיין בולט של תנועת קאזה פאונד הוא הניסיון להציג פרשנות אחרת לפשיזם שנועדה להתגבר על הדיכוטומיה של שמאל וימין בפוליטיקה. בלב האידאולוגיה של התנועה עומדת התנגדות להגירה, עמדה אפיינית לפוליטיקת ימין, אך בתחומים אחרים היא קרובה יותר למרכז הפוליטי ולשמאל. בין השאר, התנועה תומכת בנישואים של זוגות מאותו המין, בקידום מדינת רווחה ובזכות להפלה מלאכותית. התנועה מתנגדת לאנטישמיות ולשנאת זרים, וחברי התנועה שהתבטאו כך סולקו ממנה.

בנושא הסכסוך הישראלי-פלסטיני אין לתנועה עמדה ברורה, וחברי התנועה הביעו מגוון דעות בנושא זה. גם בנושא מלחמת אוקראינה–רוסיה פרסמו חברי התנועה הן תמיכה באוקראינה והן ברוסיה.

## פעילויות
התנועה מארגנת הפגנות וצעדות בנושאים פוליטיים.

בנוסף לכך, חברי התנועה מארגנים פעילויות ספורט (בהן טיולים, צניחה וצלילה) ופעילויות תרבות, בהן הצגות תיאטרון, הפעלת תחנת רדיו, שידורי טלוויזיה באינטרנט והוצאה לאור של ביטאון התנועה. כמו כן יש לתנועה להקת מוזיקה בשם Zetazeroalfa.

מבחינה חברתית התנועה שמה דגש על יוקר המחיה ובעיית מחירי הדירות באיטליה.

התנועה מפעילה תנועת נוער בשם Blocco Studentesco, שחלק מחבריה נבחרו למועצת התלמידים במספר בתי ספר באיטליה. חברי המפלגה הדמוקרטית הגישו תלונה על פעילות תנועת הנוער, בטענה שהיא מקדמת פשיזם ואלימות. לאחר טבח שבעה באוקטובר ארגנה תנועת הנוער הפגנה פרו-פלסטינית ברומא.

## ביקורת
מעבר לביקורת על עמדותיה הנאו-פשיסטיות של התנועה, התלוננה , בתו של עזרא פאונד, כי השימוש שעושה התנועה בשמו של עזרא פאונד מעוות את המשמעות של יצירתו ומייצג ניכוס מחדש של דמותו.

בשנת 2011 התרחש , שבו אחד מתומכי התנועה בפירנצה ירה למוות בשני מהגרים מסנגל ולאחר מכן התאבד. לאחר האירוע התרבו הקריאות להוציא את התנועה אל מחוץ לחוק.

## ראו גם
* פוליטיקה של איטליה

## קישורים חיצוניים
* 

## הערות שוליים

קטגוריה:איטליה: מפלגות
קטגוריה:תנועות בדלניות
קטגוריה:פופוליזם ימני
ז'אק שארל פרנסואה שטורם

**ז'אק שארל פרנסואה שטורם** (בצרפתית: **Jacques Charles François Sturm**; 29 בספטמבר 1803 – 15 בדצמבר 1855) היה מתמטיקאי צרפתי, שתרם למגוון תחומים במתמטיקה, לרבות עבודתו על תורת שטורם ליוביל.

## ביוגרפיה
### תחילת חייו
שטורם נולד בז'נבה, שווייץ ב-1803. משפחתו של אביו ז'אן-אנרי שטורם, היגרה משטרסבורג בסביבות 176 כ-50 שנה לפני לידתו של שארל-פרנסואה. שמו של אמו היה ז'אן-לואיז-הנרייט גרמיי.

בשנת 1818, התחיל להאזין להרצאות באוניברסיטת ז'נבה. מותו של אביו אילץ את שטורם לתת שיעורים לילדים ממשפחות אמידות כדי לפרנס את משפחתו שלו בשנים שלאחר מכן. בין היתר בשנת 1823, היה המורה של בנה של מאדאם דה סטאל.

בסוף אותה שנה שהה שטורם בפריז לזמן קצר בעקבות משפחת תלמידו. הוא החליט, עם עמיתו לבית הספר ז'אן-דניאל קולדון, לנסות את מזלו בפריז, והשיג עבודה ב-Bulletin universel.

### תגלית
בשנת 1829, הוא גילה את משפט שטורם , הנוגע לבידוד שורש ממשי, כלומר קביעת המספר והלוקליזציה של השורשים הממשיים של פולינום.

### עבודה
שטורם נהנה מהמהפכה של 1830, שכן אמונתו הפרוטסטנטית חדלה מלהוות מכשול לתעסוקה בבתי ספר תיכוניים ציבוריים. בסוף 1830, הוא מונה לפיכך לפרופסור של Mathématiques Spéciales בקולג' רולין.

הוא פיתח ביחד עם ז'וזף ליוביל את תורת שטורם-ליוביל.

בשנת 1826, עם עמיתו ז'אן-דניאל קולדון, סייע שטורם לבצע את הקביעה הניסיונית הראשונה של מהירות הקול במים.

### מותו
בשנת 1851 החלה בריאותו להידרדר. הוא חזר ללמד במשך זמן מה בתקופת מחלתו עד שנפטר בשנת 1855.
האסטרואיד 31043 Sturm נקרא על שמו. שמו של שטורם הוא אחד מ-72 השמות החקוקים במגדל אייפל.

## ראו גם
* תורת הבקרה

## לקריאה נוספת
* 

## קישורים חיצוניים

* 

## הערות שוליים

קטגוריה:זוכי מדליית קופלי
קטגוריה:קצינים בלגיון הכבוד
קטגוריה:חברי האקדמיה הצרפתית למדעים
קטגוריה:מתמטיקאים צרפתים
קטגוריה:צרפתים שנולדו ב-1803
קטגוריה:צרפתים שנפטרו ב-1855
לקסיס קינג

**בריאן זכארי פילמן** (באנגלית: **Brian Zachary Pillman**; נולד ב-9 בספטמבר 1993) הידוע יותר בשם הבמה שלו, **לקסיס קינג** הוא מתאבק אמריקאי, המופיע בארגון ההיאבקות WWE, בתוכנית NXT, שבה הוא אלוף גביע המורשת.

פילמן מוכר בעיקר בשל תקופתו בארגון ההיאבקות All Elite Wrestling (AEW) בין השנים 2019 ל-2023 ובארגון ההיאבקות Major League Wrestling (MLW) בין השנים 2018 ל-2021. הוא מתאבק דור שני, כאשר הוא הבן של מתאבק העבר המנוח, בריאן פילמן.

## ביוגרפיה

בריאן זכארי פילמן הוא בנם של המתאבק, בריאן וויליאם פילמן (1962–1997) ושל מלאני דיאן פילמן (1965–2022). יש לו ארבע אחיות: דניאלה, בריטאני, אלכסיס ריד וסקיילר קינג, בנוסף לאח אחד בשם ג'סי מורגן. אחותו, אלכסיס, הייתה מלווה של מתאבקים לזירה בשם לקסי פילמן, אך היא נפטרה בשנת 2009 כתוצאה מתאונת דרכים.

לפילמן יש תואר ראשון במערכות מידע אוניברסיטת צפון קנטקי.

## חיים אישיים

לפילמן הייתה מערכת יחסים מתוחה עם אמו, מלאני עקב מאבקיה בהתמכרות לסמים בעקבות מות אביו, כשפילמן היה בן ארבע. כתוצאה מכך, פילמן גדל בעיקר על ידי דודתו, לינדה פילמן (אחותו של אביו).

מערכת היחסים של פילמן עם אמו החלה להשתפר לאחר שהוא החל בקריירת ההיאבקות שלו; זה התבטא בכך שהיא הופיעה באופן שגרתי במהלך שידורי ערוץ ה-Twitch שלו, כששיתפה סיפורים על אביו. מלאני נפטרה כתוצאה ממנת יתר של סמים ב-1 ביוני 2022, בגיל 56.

## אליפויות והישגים

* **הישגים בארגון ההיאבקות Battle On The Border – BOTB**
** אליפות במשקל כבד של BOTB (פעם אחת)

* **הישגים בארגון ההיאבקות International Wrestling Cartel – IWC**
** אליפות העולם במשקל כבד של ICW (פעם אחת)

* **הישגים בארגון ההיאבקות KFW Wrestling**
** אליפות KFW (פעם אחת)

* **הישגים בארגון ההיאבקות Major League Wrestling – MLW**
** אליפות הזוגות של MLW (פעם אחת)  - עם דייבי בוי סמית' וטדי הארט
** טירון השנה (2018)

* **הישגים בארגון ההיאבקות Ohio Valley Wrestling – OVW**
** אליפות העולם של OVW (פעם אחת)

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-135 מתוך 500 המתאבקים הטובים ביותר לשנת 2021
** טירון השנה (2019)

* **הישגים בארגון ההיאבקות Supreme Wrestling**
** אליפות מרכז אמריקה במשקל כבד של Supreme (פעם אחת)

* **הישגים בארגון ההיאבקות Wild Championship Wrestling Outlaws – WCWO**
** אליפות במשקל כבד של WCWO (פעם אחת)

* **הישגים בארגון ההיאבקות Warrior Wrestling**
** אליפות Warrior Wrestling (פעם אחת)

* **הישגים בארגון ההיאבקות World Wrestling Entertainment – WWE**
** אליפות גביע המורשת של NXT (פעם אחת, **נוכחי**)

## קישורים חיצוניים

## הערות שוליים

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1993
דיארה קילפטריק

**דיארה קילפטריק** (באנגלית: **Diarra Kilpatrick**; נולדה ב-1983) היא שחקנית, סופרת ומפיקה אמריקאית. ב-2017 היא הפיקה, כתבה וכיכבה בסדרת האינטרנט "American Koko", עליה זכתה בפרס אמי בפריים טיים לשחקנית מצטיינת בקומדיה או סדרת דרמה סרט קצר. מ-2020 עד 2023, קילפטריק כיכבה בסדרת הדרמה התקופתית של HBO, "פרי מייסון". קילפטריק יצרה, הפיקה ומשחקת את התפקיד הראשי בסדרת הדרמה הקומית-מסתורית של , "דיארה מדטרויט".

## ביוגרפיה
קילפטריק נולדה וגדלה בדטרויט, מישיגן, ארצות הברית. היא אחותו למחצה של הפוליטיקאי קוואמי קילפטריק .

בילדותה הופיעה בהפקות בתיאטרון מדו ברוק. כשמלאו לה 12, הצטרפה לתיאטרון הנוער פסיפס וכיכבה בהפקה הראשונה שלה. במהלך שנות הלימודים המוקדמות שלה, קילפטריק למדה בבית ספר לילדים מחוננים אלונזו בייטס. היא סיימה תואר ראשון בית הספר לאמנויות על שם טיש באוניברסיטת ניו יורק.

## קריירה
קילפטריק עשתה את הופעת הבכורה שלה בסרט הדרמה "פירות אסורים" משנת 2006. מאוחר יותר היא עברה ללוס אנג'לס ב-2007 ושיחקה בהפקות תיאטרון מקומיות. היא הופיעה כאורחת בסדרות טלוויזיה כמו "האוס", "חשיפה לדרום", "מייק ומולי", "סאות'לנד" ותפקיד חוזר בסדרה "מרפאה פרטית". ב-2015 הופיעה לצד ויולה דייוויס בסרט הפשע "ליילה ואיב".

ב-2015 היא כתבה, הפיקה וכיכבה בסדרת אינטרנט סאטירית, "American Koko", והשיקה אותה ביוטיוב. הסדרה זכתה בפרס סדרת האינטרנט הטובה ביותר של הפסטיבל האמריקאי לסרטים שחורים בשנת 2015, מה שמשך את תשומת ליבו של ג'וליוס טנון, בעלה של ויולה דייוויס. הסדרה פותחה באמצעות חברת ההפקה שלהם, JuVee Productions, ונרכשה על ידי ABC . העונה הראשונה המקורית צולמה מחדש וגם עונה שנייה הופקה. שתי העונות עלו בבכורה מקוונת ב-ABC Digital ב-19 ביוני 2017. התפקיד זיכה אותה בפרס אמי בפריים טיים לשחקנית מצטיינת בקומדיה או סדרת דרמה סרט קצר.

בשנת 2020 היא לוהקה לתפקיד קלרה דרייק בסדרת הדרמה התקופתית של HBO," פרי מייסון". בשנת 2021 היא שיחקה בסרט הטלוויזיה נאש ברידג'ס.

באפריל 2023, היא חתמה על עסקה כוללת עם אולפני BET. היא יצרה, הפיקה וכיכבה בסדרה "דיארה מדטרויט", סדרת דרמה קומית מסתורית המתרחשת בדטרויט. הסדרה זכתה לביקורות חיוביות מהמבקרים.

## חיים אישיים
בניו יורק הכירה את מילס אוריון פלסוט, והתחתנה איתו ב-2015.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות תיאטרון אמריקאיות
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:מפיקים אמריקאים
קטגוריה:אמריקאים שנולדו ב-1983
קטגוריה:אמריקאיות שנולדו ב-1983
מונסטר היי

**מונסטר היי** (באנגלית: **Monster High**) הוא זיכיון מולטימדיה אמריקאי של בובות אופנה שנוצרו על ידי מעצב הצעצועים גארט סנדר והושק על ידי מאטל בשנת 2010. המיועדת לילדים בגילאי 7–14, הזיכיון כולל דמויות בהשראת סרטי מפלצות, אימה מדע בדיוני, מותחנים, פולקלור, מיתוסים והרפתקאות פופולריות בין יצורים לילדים אחרים, שנוצרו על ידי מעצב הצעצועים גארט סנדר.

## הנחת יסוד
בעיירה האמריקאית הבדיונית ניו סאלם, הילדים המתבגרים של מפלצות מפורסמות (ויצורים מיתיים אחרים) לומדים בבית ספר תיכון בשם Monster High. בית הספר ידוע בכך שהוא מאפשר לכל מיני מפלצות להירשם אליו: זאת בניגוד לבתי ספר אחרים הקיימים בעולם הפנטזיה של הזיכיון, שמורים לסוג אחד של מפלצות בלבד (למשל, בית ספר בלעדי לערפדים). סיפורי הדמויות סופרו באמצעות סדרות הטלוויזיה, סדרות האינטרנט, הסרטים, האתר הרשמי וכן באמצעות יומנים (חוברות) המצורפות לבובות.

### סחורה אחרת
מוצרים שונים אחרים ממותגי Monster-High שוחררו: הם כוללים פסלוני ויניל לאספנות, תחפושות ליל כל הקדושים, קטיפה, כלי כתיבה, בגדי ילדים, אביזרים ואיפור, בושם ועוד.

### Monster High: Kowa Ike Girls
Monster High: Kowa Ike Girls (ביפנית: モンスター・ハイ こわイケガールズ, רומנטיקה: Monsutā Hai Kowa Ike Gāruzu; Monsutā Hai ו-Gāruzu 3) היא סדרה קצרה של 8 דקות של אנימציה יפנית של 3 דקות. Shougakukan Music & Digital Entertainment, ואנימציה על ידי Picona Creative Studio. המכנסיים הקצרים שודרו כחלק מבלוק תוכניות הבוקר לילדים של TXN אוהא סוטה החל ב-22 באוקטובר 2014.

## קישורים חיצוניים

## הערות שוליים

קטגוריה:מאטל
קטגוריה:בובות אופנה
הוראס פיירבנקס

**הוראס פיירבנקס** (באנגלית: **Horace Fairbanks**; ) היה פוליטיקאי אמריקאי מוורמונט, איש המפלגה הרפובליקנית, שכיהן כחבר הסנאט של ורמונט בשנים 1869–1870, וכמושל ורמונט ה-36 בשנים 1876–1878.
## ראשית חייו
הוראס פיירבנקס נולד בעיירה ברנט שבוורמונט, כשלישי מבין תשעת ילדיהם של ארסטוס פיירבנקס, גם הוא מושל ורמונט, ושל לויס (לבית קרוסמן) פיירבנקס. הוא התחנך בבתי ספר בפיצ'האם ולינדון שבוורמונט ובמרידן שבניו המפשייר, והשלים את לימודיו באקדמיית פיליפס שבאנדובר שבמסצ'וסטס.

ב-1840 היה פיירבנקס לפקיד בחברה המשפחתית "א. ת. פיירבנקס"  בסנט ג'ונסברי, שהייתה למפורסמת כזו שייצרה לראשונה מאזני משטח. ב-1843 הוא היה לשותף בחברה ומאוחר יותר היה לנשיאה. פיירבנקס היה פעיל בכמה מיזמים עסקיים אחרים, כולל בסלילת מסילת הרכבת פורטלנד ואוגדנסבורג מפורטלנד שבמיין לאוגדנסבורג שבמדינת ניו יורק. פיירבנקס היה נשיא חטיבת ורמונט של חברת הרכבות ונשיא הבנק הלאומי הראשון של סנט ג'ונסברי. ב-1871 הוא העניק לסנט ג'ונסברי את המבנה שכלל את הספרייה ואת הגלריה העירונית. הוא היה חבר בחבר הנאמנים של אוניברסיטת ורמונט ושל אקדמיית פיליפס.
## קריירה פוליטית
פיירבנקס היה נציג לוועידות הארציות של המפלגה הרפובליקנית ב-1864 וב-1868. בבחירות לנשיאות של 1868 הוא גם היה חבר בחבר האלקטורים.ב-1869 הוא נבחר אל הסנאט של ורמונט. הוא כיהן בו תקופת כהונה אחת, אך מחלתו מנעה ממנו להשתתף באופן סדיר בישיבות. ב-1872 היה פיירבנקס נציג לוועידה הארצית של הרפובליקנים וחבר בחבר האלקטורים.

ב-1876 נבחר פיירבנקס כמושל ורמונט, וכיהן בתפקיד תקופת כהונה אחת של שנתיים. תקופת כהונתו כמושל כללה יוזמו כמו הקמת מועצת החקלאות של ורמונט, שיפורים בתנאי בתי הכלא של המדינה ובבתי הכלא המחוזיים, והנהגת דרישות מטעם המדינה לרישיונות לרופאים.
## חייים אישיים
ב-1840 נשא פיירבנקס לאישה את מרי א. טיילור, ולשניים נולדו שלושה ילדים. הוא היה אחיו של פרנקלין פיירבנקס שהיה יושב ראש בית הנבחרים של ורמונט.

הוראס פיירבנקס נפטר בניו יורק ב-17 במרץ 1888. הוא נטמן בבית הקברות מאונט פלזנט שבסנט ג'ונסברי.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1586-1587


## קישורים חיצוניים

* הוראס פיירבנקס באתר אגודת המושלים הלאומית 
* הוראס פייבנקס באתר The Political Graveyard 
* 

## הערות שוליים

קטגוריה:אמריקאים ילידי ורמונט
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:אמריקאים שנולדו ב-1820
קטגוריה:אמריקאים שנפטרו ב-1888
מרוץ 6 השעות של אימולה

**מרוץ 6 השעות של אימולה** הוא מרוץ סיבולת המהווה את חלק מאליפות העולם במרוצי סיבולת (WEC). המרוץ מתקיים במסלול הבין-לאומי אנצו ודינו פרארי.

## היסטוריה
המרוץ התקיים לראשונה ביולי 2011 והיה הסבב הרביעי של סבב האינטרקונטיננטל לה מאן קאפ הסבב השלישי של סדרת הלה מאן. שנה לאחר מכן, עם היווצרות אליפות העולם במרוצי סיבולת המרוץ הוצא מלוח המרוצים. בשנת 2013 המרוץ התקיים כחלק מסבב הלה מאן האירופאי, אך נמשך רק 3 שעות.

המרוץ חזר לאליפות העולם במרוצי סיבולת בעונת 2024 במקומו של מרוץ 6 השעות של מונזה. הסיבה להעברת המרוץ נבעה מהצורף להקדים את המרוץ מיולי לאפריל, בשל אילוצי לו"ז. עבודות תחזוקה שהתקיימו במסלול באפריל הובילו להחלטה לקיים את המרוץ, באופן חד פעמי, באימולה. למרות הכוונה הראשונית, לקראת עונת 2025 הוארך החוזה של המרוץ באליפות ב-4 עונות נוספות.

## תוצאות

## הערות שוליים

קטגוריה:איטליה: ספורט מוטורי
קטגוריה:אליפות העולם במרוצי סיבולת: מרוצים
רייצ'ל בוסטון

**רייצ'ל בוסטון** (באנגלית: **Rachel Boston**; נולדה ב-1982) היא שחקנית אמריקאית. היו לה תפקידים ראשיים במספר סרטים עצמאיים והיא הייתה חברת צוות קבועה במספר סדרות טלוויזיה. היא שיחקה בסדרת הדרמה "חלום אמריקאי" בתור בת' מייסון בין השנים 2002 ל-2005, היא כיכבה בתור אינגריד בושאמפ בסדרת הפנטזיה-דרמה של Lifetime, "המכשפות מאיסט אנד" וכן האנה אוליבר בסדרה "אריות הים".

## תחילת חיים
בוסטון נולדה בצ'טנוגה, טנסי, לוויליאם טרי בוסטון וברנדה בילינגסלי בוסטון. אביה היה סגן נשיא בכיר לתפעול מערכות חשמל עבור רשות עמק טנסי. היא גדלה בסיגנל מאונטיין, טנסי, ועברה לניו יורק בגיל שבע עשרה כדי ללמוד באוניברסיטת ניו יורק. היא זכתה בתחרות מיס טנסי לנוער בשנת 1999.

## קריירה
בוסטון כיכבה בסדרת הדרמה של NBC "חלום אמריקאי", בשנים 2002 ל-2005. היא גילמה את הדמות בת' פריור (לבית מייסון), אשתו של ג'יי ג'יי פריור (ויל אסטס). היא עשתה הופעות אורח בסדרות אחרות כמו "המפענחת", "לאס וגאס", "הדיילי שואו", "תרגיע", "האנטומיה של גריי", "חוקי המשחק", "Crossing Jordan" ו-"NCIS".
ממוזער|242x242 פיקסלים| בוסטון ב-2012

ב-2008 בוסטון כיכבה בתור דפני בלום בסדרה קצרת הימים "The Ex List". באותה שנה היא גם התארחה ב-"ER" שם גילמה חיילת אמריקאית. היא השתתפה בסרט "אקסיות לכל הרוחות" עם מת'יו מקונוהיי וג'ניפר גארנר בפברואר 2008. היא גם השתתפה ב"500 ימים עם סאמר" עם ג'וזף גורדון-לויט וזואי דשנל באביב 2008.

בתחילת 2011, בוסטון הצטרפה לצוות השחקנים של סדרת הלהיט "In Plain Sight", שם היא גילמה את אביגיל צ'אפי, בלשית במשטרת אלבוקרקי. בעונה החמישית והאחרונה, היא הפכה לחלק מהקאסט הקבוע של הסדרה.
[ממוזער| בוסטון במסיבת [אנטרטיינמנט ויקלי, 2008]]
על תפקידה בסרט העצמאי "The Pill", בוסטון זכתה לביקורות נלהבות בפסטיבלים וזכתה לשבחים כולל פרס השחקנית הטובה ביותר מפסטיבל הסרטים בסן דייגו, פרס Stargazer מפסטיבל Gen Art Film, ופרס האמן הפורץ מפסטיבל הסרטים של התפוח הגדול.

ב-2012 שיחקה בוסטון בסרט העלילתי "הרי זה אסון" לצד ג'וליה סטיילס ואמריקה פררה. עוד בשנת 2012, בוסטון לוהקה לתפקיד ראשי בסדרת הפנטזיה-דרמה של Lifetime "המכשפות מאיסט אנד" המבוססת על רומן באותו שם מאת מליסה דה לה קרוז.

בשנים 2013 עד 2024 שיחקה בסרטים של ערוץ הולמרק, בעיקר בסרטי חג מולד.

בנובמבר 2018, בוסטון שיחקה בסדרה "הרופא הטוב" בתור שותפתה לחדר וחברה של קלייר בקולג', קיילה, שמחפשת טיפול לסרטן שלה.

ב-2020 שיחקה בסדרה "אריות הים" כחברת ילדות ואמה של בתו של סוני קווין (איי ג'יי באקלי).

## חיים אישיים
בוסטון והשף המקצועי טוליה אש התארסו ב-16 ביוני 2021. בינואר 2022 היא ילדה בתם הראשונה גרייס. אחותו של בעלה נשואה לסת' מאיירס.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1982
קטגוריה:אמריקאיות שנולדו ב-1982
קסנוטארסוזאורוס

**קסנוטארסוזאורוס** (שם מדעי: *Xenotarsosaurus*; משמעות השם מיוונית היא: "xenos" - מוזר, "tarsos" - הטרסוס ו-"sauros" - לטאה/זוחל. כלומר: "הלטאה בעלת הפרק המוזר") הוא סוג של דינוזאור ממשפחת האבליזאוריים אשר חי בתור הקרטיקון שלפני 95 מיליון שנה מזמננו באמריקה הדרומית.

הסוג תואר למדע בשנת 1986 ונכלל בו מין יחיד - ***Xenotarsosaurus bonapartei***.

## תיאור
דינוזאור זה התגלה לראשונה ב-1980 בממצאי אתר מאובנים גדול באתר Bajo Barreal Formation, בקרבת חוות אוצ'ו שבצ'ובוט, בפטגוניה שבארגנטינה. נמצאו מספר שרידי תרופודים באזור ואלה כנראה השתייכו לסוג של אבליזאור גדול. הפלאונטולוג חוסה פרננדו בונפרטה (שעל שמו נקרא שם המין) וצוותו חשפו עוד מספר עצמות של התרופוד שאולי השתייכו לאותו הפרט. לפי המבנה שלו היה אבליזאור הקרוב לקרנוטאורוס, אם כי מספר חוקרים טוענים שהיה צרטוזאור בסיסי יותר, הקרוב לסוג *Eoabelisaurus*.

הדינוזאור מאופיין בעיקר בעצם הירך הארוכה שלו שאורכה הגיע ל-611 מ"מ בקירוב וכן נמצאו סביב עצמות שוקה ועצמות רגליים נוספות, בעלי גודל לא-פרופורציונלי.

לפי החוקר גרגורי ס. פאול הדינוזאור הוארך באורך 6 מטרים והגיע למשקל של 750 ק"ג בקירוב. לפי חוקרים אחרים הוא הגיע לאורך של 5.4 מטרים ומשקל של 430 ק"ג בקירוב, כך שהיה טורף גדול וזריז בעל יכולת ריצה חזקה, שאולי שימשה לו להדבקת טרף.

## הערות שוליים

## קישורים חיצוניים

קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1986
תעודת זהות (הולנד)

250px|ממוזער|שמאל
**תעודת זהות הולנדית** היא תעודת זהות המונפקת לאזרחי הולנד.

כל אזרח הולנדי מעל גיל ארבע עשרה נדרש לשאת תעודת זהות תקפה וזאת אם אנשי כוחות הביטחון יידרשו ממנו להציגה, אך ניתן להציג במקום זאת תעודות מזהות אחרות כמו דרכון. תעודה זו יכולה גם לשמש כאמצעי זיהוי במספר מדינות מחוץ להולנד, ובמדינות אלה היא גם יכולה לשמש כמסמך נסיעה במקום דרכון.

מ-2001 התעודה יוצאת בפורמט של כרטיס אשראי.

התעודה תקיפה לאדם בוגר לעשר שנים ולקטין לחמש שנים. הייתה שערורייה ציבורית על כך שאזרח יהודי הולנדי נקנס על כך שלא נשא עמו תעודת זהות, זאת בשל חוקי ההלכה היהודית שאין לטלטל בשבת שום חפץ.

## קישורים חיצוניים

* 

## הערות שוליים

הולנד
קטגוריה:הולנד: חוק ומשפט
היה הוא אפור

"**היה הוא אפור**" הוא שיר בביצוע הזמרת הישראלית נחמה הנדל. השיר היה שיר הנושא של הסרט "עמוד האש", שיצא לאקרנים ב־1959 ושסיפר על הקרב של שישה לוחמים בודדים במשלט בנגב הנאבקים בגדוד טנקים של הצבא המצרי בזמן מלחמת העצמאות. עודד אבישר כתב את מילות השיר, ומשה וילנסקי הלחין אותו.

נחמה הנדל גם שיחקה בסרט בתפקיד חיילת בשם רחל.

השיר מתאר חייל שתקן והלום קרב, שנלחם בגבורה בתפקיד של חבלן. בסוף השיר מסר הגיבור את נפשו בהסתערות על טנק.

## גרסאות כיסוי
* צמד "הדודאים" הקליט גם הוא את השיר ב־1959 (ב־19 במאי, בעיבוד אריה לבנון).
* שושנה דמארי הקליטה את השיר לאלבומה "ביתי שלי", שיצא לאור ב־1962 (בעיבוד מלחין השיר, משה וילנסקי, שניצח על תזמורת הבידור של קול ישראל).
* עליזה עזיקרי הקליטה את השיר (בעיבודו הקצבי ובניצוחו של יצחק גרציאני) לאלבומה "שירים שאהבתי", שיצא לאור ב־1968.
* מירי אלוני ביצעה את השיר.
* עפרה חזה הקליטה את השיר לאלבומה "שירי מולדת ג'", שיצא לאור ב־1987.
* אודי בוכמן, עוזי חיטמן, אפי בן ישראל וציפי זרנקין ביצעו את השיר בביצוע משותף. ביצעו את השיר גם אריק סיני, ששי קשת, ורונית אופיר, וכן חנן יובל (בערב הוקרה למשה וילנסקי שנערך ב־1982).

## קישורים חיצוניים

* 
* 
* 
* 
* 
* 

## הערות שוליים

קטגוריה:שירי נחמה הנדל
קטגוריה:שירי הדודאים
קטגוריה:שירי שושנה דמארי
קטגוריה:שירי עפרה חזה
קטגוריה:שירים בעברית
קטגוריה:שירים שהולחנו על ידי משה וילנסקי
אנדרה אוטר

**אנדרה אוטר** (בצרפתית: **André Utter**;  20 במרץ 1886 – 7 בפברואר 1948) היה צייר צרפתי. הוא נולד ברובע ה-18 של פריז להורים ממוצא אלזסי. אוטר ידוע בעיקר כבעלה השני והמנהל האמנותי של הציירת הצרפתייה סוזאן ואלאדון, וכן כאביו החורג של מוריס אוטריו. מערכת היחסים הסוערת של השלושה, שהתאפיינה בריבים, פיוסים ואלכוהוליזם, הקנתה להם את הכינוי "השילוש הארור" (trinité maudite).

## ביוגרפיה
בשנת 1906 הכיר אוטר את סוזאן ואלאדון דרך בנה, מוריס אוטריו, שהיה חברו. בין השנים 1909–1914 שימש אוטר כמודל הגברי הראשון של ואלאדון, והיה לדמות מרכזית ביצירותיה, בהן הציור "אדם וחוה" משנת 1909, שבו הוא מופיע בתפקיד אדם.

ב-1913 הפכו ואלאדון ואוטר לבני זוג, והשניים נישאו זמן קצר לפני שאוטר גויס למלחמת העולם הראשונה בשנת 1914. עם שובו מהמלחמה בשנת 1918, הפך למנהלם האמנותי של ואלאדון ושל בנה, מוריס אוטריו.

בשנת 1934 התגרשו בני הזוג, אך למרות זאת נותרו חלק מחייהם זה של זה עד לפטירתה של ואלאדון בשנת 1938. אחר מותו של אוטר בשנת 1948, נקבר לצד ואלאדון בבית העלמין סן-אואן בפריז.

## יצירותו האמנותית
משנת 1910 החל אוטר ליצור ציורים רבים, בעיקר של נופי "רחוב קורטו" בפריז, שם שכן הסטודיו שלו. בתקופה זו ניכרת השפעה קוביסטית בעבודותיו, אך לאחר מלחמת העולם הראשונה הפכה יצירתו לרכה יותר. לאחר 1925 התמקד בעיקר בציור דיוקנאות וטבע דומם, וכן עסק בעיצוב תפאורות לתיאטרון. בשנת 1925 אייר את "Théâtre à lire" מאת אוסקר ויילד.

אוטר הציג את יצירותיו בתערוכות קבוצתיות בפריז בין השנים 1915–1922 ושוב בין 1925–1932, כולל בגלריה של ברת וייל. במהלך נישואיהם הציג לעיתים קרובות יחד עם סוזאן ואלאדון. בשנת 1932 הציג תערוכה אישית בז'נבה, אך לא זכה להצלחה רבה כצייר.

אחת מיצירותיו הידועות ביותר היא "סוזאן ואלאדון מסרקת את שיערה", שנוצרה בשנת 1913 ומוצגת כיום במוזיאון הפטי פאלה בז'נבה. יצירות נוספות שלו מוצגות במוזיאונים שונים, בהם: מוזיאון ברו (Musée de Brou) בבור-אן-ברס, המוזיאון לאמנויות יפות בליון, המוזיאון לאמנות מודרנית של טרואה והמוזיאון לאמנות מודרנית ועכשווית בשטרסבורג.

## גלריית תמונות מיצירותיו

קובץ:André_Utter,_Portrait_de_Suzanne_Valadon.jpg|טקסט=Portrait de Suzanne Valadon, by André Utter, 1921| *Portrait de Suzanne Valadon*, מאת אנדרה אוטר, 1921
קובץ:(Albi)_Nature_morte_au_tabouret_-_André_Utter_MTL.420.jpg|טקסט=Nature morte au tabouret, by André Utter, Musée Toulouse-Lautrec Albi| "Nature morte au tabouret", מאת אנדרה אוטר, מוזיאון טולוז-לוטרק, אלבי
קובץ:Coupe_de_fruits_André_Utter.jpg|טקסט=Coupe de fruits (1911), by André Utter, musée des Beaux-Arts de Brest| "קערת פירות" (1911), מאת אנדרה אוטר, musée des Beaux-Arts de Brest, ברסט


## קישורים חיצוניים

## הערות שוליים

קטגוריה:ציירים צרפתים
קטגוריה:צרפתים שנולדו ב-1886
קטגוריה:צרפתים שנפטרו ב-1948
סוון דוידסון

**סוון דוידסון** (באנגלית: **Sven Davidson**;  13 ביולי 1928 – 28 במאי 2008) היה טניסאי שוודי. הוא זכה במקום ראשון בתחרות הגברים וזוגות גברים בתחרויות אליפות צרפת הפתוחה.

## ביוגרפיה
סוון דוידסון נולד בעיר בורוס בשנת 1922. הוא התחיל להתאמן בטניס בילדותו.

בשנות ה-50 של המאה ה-20 דוידסון החל לשחק בתחרויות משמעותיות. באליפות צרפת בטניס 1955 ואליפות צרפת בטניס 1956 הוא הגיע למשחק גמר של תחרות הגברים אך הפסיד (לטוני טרברט וללו הוד בהתאם). באליפות צרפת בטניס 1957 הוא ניצח. באותה שנה בתחרויות הגברים הוא הגיע לחצי גמר של אליפות וימבלדון ואליפות ארצות הברית הפתוחה.

באליפות וימבלדון 1958 דוידסון ביחד עם אולף שמידט ניצחו בתחרות זוגות גברים.

לאחר סיום הקריירה כטניסאי דודיסון פעל במסגרת איגוד הטניס של שוודיה. בשנת 1968 הוא היה בין מחברי פניה להנהלת הפדרציה הבין-לאומית לטניס עם הצעה לפתוח תחרויות לטניסאים מקצוענים. בשנת 1969 הוא היה בין יוזמי אליפות שוודיה הפתוחה בטניס.

סוון דוידסון היה חבר נבחרת גביע דייוויס של שוודיה בה שיחק בעיקר במשחקי זוגות.

בשנות ה-70 של המאה ה-20 דוידסון עבר לקליפורניה.

דוידסון היה מאמן טניס עד לגיל מבוגר.

בשנת 1978 הוא ניצח באליפות וימבלדון בתחרות לסניורים (ניצח בגמר של ניל פרייזר).

סוון דוידסון התקבל להיכל התהילה של הטניס בשנת 2007.

דוידסון נפטר בקליפורניה בשנת 2008.

## קישורים חיצוניים

* 

קטגוריה:טניסאים שוודים
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:מאמני טניס
קטגוריה:שוודים שנולדו ב-1928
קטגוריה:נפטרים ב-2008
ניקולה פייטרנג'לי

**ניקולה פייטרנג'לי** (באיטלקית: **Nicola "Nicky" Pietrangeli**; 11 בספטמבר 1933 – 1 בדצמבר 2025) היה טניסאי איטלקי. הוא זכה במקום ראשון בתחרות הגברים, זוגות גברים וזוגות מעורבים בתחרויות אליפות צרפת הפתוחה 4 פעמים.

## ביוגרפיה
ניקולה פייטרנג'לי נולד בעיר תוניס (אז בשליטה של צרפת) בשנת 1933. אביו היה ממוצא איטלקי ולאימו היו שורשים מרוסיה.

בשנות ה-50 של המאה ה-20 פייטרנג'לי החל להשתתף בתחרויות משמעותיות. הוא השתתף בתחרויות גראנד סלאם החל משנת 1954 ועד ל-1973.

פייטרנג'לי השתתף ב-4 משחקי הגמר של תחרויות הגברים באליפות צרפת הפתוחה וזכה באליפות צרפת הפתוחה 1959 ובאליפות צרפת הפתוחה 1960. במשחקי הגמר של 1961 ו-1964 הוא הפסיד למנואל סנטנה.

בתחרויות זוגות גברים הוא היה ב-3 משחקי גמר של גראנד סלאם וזכה באליפות צרפת בטניס 1959.

פייטנג'לי שיחק בגמר אליפות צרפת בטניס 1958 בתחרות זוגות מעורבים וזכה לצד שירלי בלומר.

ניקולה פייטרנג'לי היה חבר נבחרת גביע דייוויס של איטליה בה שיחק משנת 1954 ועד לשנת 1972. עם הנבחרת הוא הפסיד בגמר פעמיים. בהמשך הוא היה קפטן הנבחרת.

ניקולה פייטרנג'לי התקבל להיכל התהילה של הטניס בשנת 1986.

בשנת 2010, מגרשי טניס של המתחם הספורטיבי Foro Italico ברומא נקראו על שמו.

נפטר ב-1 בדצמבר 2025.

## הישגים במשחקי גראנד סלאם – תחרות הגברים

## קישורים חיצוניים

קטגוריה:טניסאים איטלקים
קטגוריה:טניסאים זוכי אליפות צרפת הפתוחה
קטגוריה:איטלקים ממוצא רוסי
קטגוריה:איטלקים שנולדו ב-1933
קטגוריה:איטלקים שנפטרו ב-2025
בל גיבסון

**בל גיבסון** (באנגלית: **Belle Gibson**; נולדה ב-8 באוקטובר 1991) היא בלוגרית ופעילה בתחום הבריאות מאוסטרליה שהתפרסמה בעקבות טענותיה לריפוי עצמי מסרטן באמצעות שיטות טבעיות ותזונה נכונה. לאחר שהצליחה למשוך קהל רחב ברשת ולהשיג הסכמי שיווק והסכמים עם חברות מובילות, נחשפו טענותיה כבלתי מבוססות והובילו לביקורת תקשורתית וציבורית נוקבת. על רמאותה מבוססת המיני סדרה חומץ תפוחים.

## ביוגרפיה
### חייה המוקדמים
בל גיבסון נולדה וגדלה באוסטרליה, בסביבה שאותה מתארת כמי שהשפיעה עליה מבחינת חשיבות הבריאות ואורח החיים הטבעי. מחקריה האישיים ושלילת ההתמכרות לשיטות טיפול קונבנציונליות נטמעו כבר בגיל צעיר, כאשר היא החלה לעסוק בתחום הבריאות וההתפתחות האישית.

### קריירה
בשנת 2010, החלה גיבסון לפרסם בבלוגים וברשתות החברתיות סיפורים אישיים על ההתמודדות עם מחלה קשה, תוך הדגשת השפעת התזונה, הפעילות הגופנית והטיפולים האלטרנטיביים על הבריאות שלה. בעקבות הפצת סיפוריה, זכתה לקהל מעריצים גדול, והצליחה להשיק אפליקציות, ספר מתכונים ותוכניות שיווקיות שהובילו להצלחה מסחרית זמנית.

עם הזמן החלו להופיע בסיקורי התקשורת שאלות וספקות לגבי אמיתות סיפוריה. חקירות של עיתונאים סביב סיפורה חשפו כי טענותיה לריפוי עצמי מסרטן, כולל הצהרות על העדר צורך בטיפולים קונבנציונליים, לא נתמכו במסמכים רפואיים או בעדויות מאומתות. התגובות הציבוריות והמשפטיות כללו ביקורת חריפה על השימוש במחלה ככלי לשיווק אישי, דבר שהשפיע לרעה על אמינותה והוביל להפסדים כלכליים ולנזק למעמדה במגזר הבריאות.

התבטאויותיה ופעילותה עמדו במרכז דיונים ציבוריים על חשיבות האתיקה והאחריות בהעברת מידע רפואי. בעוד שחלק מהקהל זיהה בה דמות מעוררת השראה לאור קריאתה לאורח חיים בריא, רוב הביקורת נגעה לטענות השקריות ולאי-ההתאמה בין המידע שהועבר לבין המציאות הרפואית.

### חומץ תפוחים
על רמאותה ושקריה כתבו העיתונאים ביו דונלי וניק טוסקאנו את הספר "האישה שהטעתה את העולם" על בסיסו צולמה בשנת 2024 סדרת הטלוויזיה "חומץ תפוחים" הסדרה משודרת בנטפליקס, ובוחנת את תופעת המשפיענים בתחום הבריאות והוולנס, כאשר אחת מהדמויות המרכזיות בה מבוססת על סיפור חייה של בל גיבסון. הסדרה מציגה את העלייה והנפילה של דמותה, תוך שהיא משלבת אלמנטים דרמטיים, ביקורת חברתית והתבוננות על הסיכונים שבאמון עיוור בטיפולים אלטרנטיביים. הסדרה עוררה עניין רב והביאה לדיון נרחב על אתיקת שיווק המידע הרפואי וההשפעה של הרשתות החברתיות על קבלת החלטות בריאותיות.

## הערות שוליים

קטגוריה:נטפליקס
קטגוריה:בלוגריות
קטגוריה:אוסטרליות שנולדו ב-1991
קטגוריה:אוסטרלים שנולדו ב-1991